
Në pajtim me dispozitat e Ligjit për Shërbimin Civil të Republikës së Kosovës Ligji Nr. 03/ L -149, neni 12, paragrafi 4, Ministria e Tregtisë dhe Industrisë bën:                                                                                        

                                                         REKRUTIM

                                Lloji i kontratës “Marrëveshje për shërbime të veçanta”                                                     
                                                                                                                      
Institucioni:                             Ministria e Tregtisë dhe Industrisë 


Titulli i vendit të punës:            Ekspert ligjor  
                                                     Ekspert financiar 

              
Numri i ekspertëve  që do të pranohen :  2                                                                               Datë: 13.04.2017                                          
 ___________________________________________________________________________________________
Detyrat dhe përgjegjësitë:

1. [bookmark: _Toc208121395][bookmark: _Toc208121396]Qëllimi i ofrimit të shërbimeve ligjore dhe financiare;

Qeveria e Republikës së Kosovës është duke punuar për të ri-filluar projektin për ri-vitalizimin dhe zhvillimin e Qendrës rekreative dhe të skijimit në Brezovicë, Komuna e Shterpcës. Qeveria e Republikës së Kosovës është në proces të kontraktimit të 2 ekspertëve (1 ligjor dhe 1 financiar) të cilët do të ofrojnë shërbime profesionale për Qeverinë e Kosovës lidhur me aspektet ligjore dhe financiare për fillimin e procesit të zhvillimit të kësaj qendre. Ekspertët  e angazhuar do të merren me përgatitjen e materialeve të nevojshme për Qeverinë e Kosovës lidhur me zhvillimin e procedurave adekuate për zhvillimin e këtij projekti ku përfshihen procedurat e prokurimit dhe në veçanti atë të Ligjit për Investime Strategjike. Aktiviteti dhe rezultatet e punës së ekspertëve do të jetë subjekt i shqyrtimit dhe miratimit nga ana e Qeverisë së Republikës së Kosovës, përkatësisht Ministria e Tregtisë dhe Industrisë. Qeveria e Kosovës – MTI ka të drejtë të ndërpres kontratën e ekspertëve të angazhuar në cilëndo fazë që e vlerëson të nevojshme.  

1. Fushëveprimi / Plani i punës 

Ekspertët do të ushtrojnë detyra kyçe në mënyrë që t’i përmbushin objektivat e përshkruara në këtë shpallje. Fushëveprimi konkret i punës së ekspertëve të angazhuar është paraqitur si në vijim: 

Analizimi i Fizibilitetit të projektit dhe i opsionet kontraktuese;  
Shqyrtimi dhe Analizimi i procesit të mëparshëm të prokurimit; 



[bookmark: _Toc208121397]2.1 	Fizibiliteti i projektit dhe opsionet kontraktuese

0. [bookmark: _Toc208121399]Shqyrtimi i Kornizës Ligjore 

Ekspertët do shqyrtojnë kornizën ligjore të tërësishme për zbatimin e projektit. Korniza ligjore përfshinë analizimin dhe dhënien e këshillave lidhur me ligjet e aplikueshme në fuqi (p.sh. Ligjin për Investimet Strategjike ose Ligjin për Partneritet Publik-Privat), përmes të cilave këshilla do të përcaktohet zbatimi i këtij Projekti. Ky vlerësim ligjor dhe financiar do t’i shërbejë Qeverisë së Kosovës për të marrë vendim lidhur me bazën ligjore adekuate e cila do të aplikohet nga Qeveria e Kosovës për zhvillimin e këtij projekti. Puna e ekspertëve përfshinë (por nuk është e kufizuar) detyrat në vijim: 

a) Vlerësimin e kornizës ligjore relevante e cila ndikon në qëndrueshmërinë e realizimit dhe zbatimit të projektit dhe në të njëjtën kohë të propozojë ndryshime ligjore për zgjidhjen e këtyre çështjeve. Ndër të tjera, normat relevante ligjore përfshijnë:
1. Kufizime eventuale kushtetuese ose kufizime tjera të përgjithshme ligjore që ndikojnë në këtë lloj transaksioni;
1. Ligji për Investime Strategjike; 
1. Ligji për Partneritet Publik-Privat; 
1. Ligji për Prokurimin Publik;
1. Ligji për Menaxhimin e Financave Publike dhe Përgjegjësitë; 
1. Ligji i Shpronësimit; 
1. Ligji i Pronës dhe të drejtave tjera reale;
1. Ligji i Turizmit; 
1. Ligjet e tjera të nevojshme që mund të jenë të zbatueshme në këtë projekt;

b) Ofron rekomandim për Qeverinë e Kosovës për mënyrën dhe metodën adekuate të cilën Qeveria do ta zbatojë për realizimin e këtij projekti. 

2.2. Shqyrtimi dhe Analizimi i procesit të mëparshëm të prokurimit

2.2.1. Ekspertët do të bëjnë analizimin e procesit të mëparshëm të prokurimit (Prokurimi Publik Nr. MTI 204-13-008-612) si dhe të nxjerrin opinion ligjor lidhur me çështjen e pronësisë së ‘Master Planit’ dhe të dokumenteve mbështetëse të procesit të shkuar të këtij prokurimi publik.  

3. Raportimi   

Ekspertët do të dorëzojnë raporte (preliminare dhe përfundimtare) rreth rezultateve të punës së tyre sipas formatit të kërkuar nga punëdhënësi. Pas përfundimit të detyrës, ekspertët do të dorëzojnë raportet finale për miratim nga MTI / Qeveria e Kosovës. 

4. Kualifikimi dhe përvoja profesionale    
 
· Diplomë universiteti (master) në drejtësi për ekspertin ligjor dhe në fushat ekonomike për ekspertin financiar; 
· Së paku 7 vjet përvojë pune relevante; 
· Përvojë pune në çështjet e pronësisë, privatizimit, çështjet ekonomike, prokurimit dhe në fushën komerciale; 
· Preferohet përvoja e kaluar në projekte të ngjashme; 
· Përvojë të konsiderueshme në hartimin dhe analizimin e opinioneve ligjore, kontratave, dhe dokumenteve tjera ligjore komplekse;  
· Njohuri të shkëlqyeshme në të shkruar dhe në të folur të gjuhës Shqipe, Serbe dhe Angleze.  


5. Pagesa 

Shuma e pagesës është 100.00 euro bruto për një ditë punë. 
 

Data e mbylljes së konkursit: 
 
20.04.2017

Paraqitja e kërkesave

Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, Adresa : Rr. “Muharrem Fejza “ p. n. 10000 Prishtinë, çdo ditë pune nga ora 8:00 -16:00 deri më: 20.04.2017. Për informata më të hollësishme mund të kontaktoni në nr. tel. 038-200 36-578. 


Kërkesat e dërguara pas datës së fundit nuk do të pranohen.
Për shkak te numrit te madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

